Расiйскi кефiр, хоць сённяшнi i з лядоўнi, каштуе на 6 расiйскiх рублёў даражэй за наш (адзiн расiйскi рубель роўны 90 беларускiм), з клятчастай торбы. Малако — на тры рублi. Тваражок — на 7-8 рублёў. Для параўнання прывядзём кошты ў нашых рублях. У мiнскай краме лiтр кефiру каштуе 1560 рублёў, у смаленскай (на нашы грошы) — 3240. У нас брыкецiк 5 % тваражку iдзе за 1020 рублёў, у Смаленску — за 2520 (!!!). Малако: Мiнск — 1630, Смаленск — 2205. Вось i атрымлiваецца, што беларускiя прадукты i смачнейшыя, i таннейшыя. Дзе ж гэта спадабаецца расiйскiм вытворцам?